ΕΡΓΑΣΙΑ ΓΙΑ ΤΗΝ ΜΙΚΡΑΣΙΑΤΙΚΗ ΚΑΤΑΣΤΡΟΦΗ

 ΗΜΕΡΟΛΟΓΙΟ: ΣΥΝΑΙΣΘΗΜΑΤΙΚΗ ΚΑΤΑΣΤΑΣΗ ΠΡΟΣΦΥΓΩΝ

(το ημερολόγιο έγραψαν οι μαθήτριες:

ΚΑΤΣΕΛΗ ΚΩΝ/ΝΑ, ΜΕΛΕΤΙΟΥ ΔΗΜΗΤΡΑ,ΜΟΥΚΑ ΠΑΡΑΣΚΕΥΗ, ΜΠΙΛΟΥΣΙ ΣΑΜΠΡΙΝΑ,ΠΑΠΑΓΕΩΡΓΙΟΥ ΜΑΡΚΕΛΑ)

2 Μαΐου 1919,

Αγαπητό μου ημερολόγιο

η γιαγιά μου με ξύπνησε χαράματα σήμερα ,έχουμε χαρές είπε. Η μυρωδιά από τα κουλουράκια της μαμάς με ανάγκασε να σηκωθώ από το κρεβάτι. Σήμερα ήταν η μεγάλη μέρα. Ντύθηκα όσο πιο γρήγορα μπορούσα και έτρεξα στο λιμάνι. Το πλήθος του κόσμου ζητοκραύγαζε τους στρατιώτες που κατέφτασαν στη πόλη. Εγώ απεγνωσμένα προσπαθούσα να προωθηθώ όσο πιο μπροστά μπορούσα για να δω επιτέλους από κοντά τους πολυαναμενόμενους στρατιώτες. Η άφιξη του στρατού έφερε στα πρόσωπα μας συναισθήματα ευτυχίας και ελπίδας. Αμέσως πήρα τον δρόμο για το σπίτι όπου εκεί με περίμενε η γιαγιά μου με 2 ταψιά μπακλαβά. Μου είπε να βιαστώ και να παραδώσω το μπακλαβά στους στρατιώτες που είχαν στρατοπαιδεύσει λίγο παρακάτω. Αφού έφτασα και παρέδωσα το γλυκό , είχα την περιέργεια να ακούσω τι συζητούσαν. Ετσι κάθισα λίγο παραπέρα και κρυφάκουσα τι έλεγαν . Στη συνέχεια γύρισα σπίτι και μετέφερα στους δικούς μου όλα όσα είχα ακούσει προηγουμένως . Η μαμά μου ,μου εξήγησε ότι όλα τώρα θα άλλαζαν προς το καλύτερο και για πρώτη φόρα θα ήμασταν ελεύθεροι. Αφού φάγαμε βραδινό η μαμά μου με έβαλε στο κρεβάτι μιλώντας μου για το μέλλον.

 Καληνύχτα!

30 Σεπτέμβρη 1922

Αγαπητό μου ημερολόγιο

Άλλη μια μέρα στους δρόμους της Θεσσαλονίκης πεινασμένος , καταπονημένος , κουρασμένος γύρευα να βρω λίγη ζεστασιά στα μάτια των ντόπιων. Η μητέρα και οι θείοι μου γύριζαν τη Θεσσαλονίκη να νοικιάσουν σπίτι. Μα, έλεγα στη μητέρα μου στην κατάσταση που είμαστε βρωμεροί, τσαλακωμένοι, πατημένοι, ποιος θα μας νοίκιαζε σπίτι; Ποιος θα εμπιστευόταν έναν πρόσφυγα; Οι περαστικοί μας προσπερνούσαν κοιτώντας μας απαξιωτικά . Ελάχιστοι ήταν εκείνοι, οι οποίοι άπλωσαν το χέρι τους και μας έδωσαν μια πεντάρα . Και εγώ πεινούσα, πεινούσα πολύ. Υπομονή επαναλάμβανε συνεχώς η μητέρα μου .Ξαφνικά εμφανίστηκε ένας καλοντυμένος άντρας , ο οποίος μας πρόσφερε τροφή. Τα πράγματα έγιναν ακόμη καλύτερα όταν ο μπαμπάς μας ανακοίνωσε ότι επιτέλους βρήκε μια δουλειά με λίγα λεφτά μεν αλλά επιτέλους θα είχαμε να φάμε . Για πόσο ακόμα θα τα βγάζαμε πέρα με αυτά τα χρήματα; Παρά την μικρή μου ηλικία ο μεγαλύτερος μου φόβος είναι το πώς θα εξελιχθεί η ζωή μου. Τις σκέψεις μου ήρθαν διακόψουν οι φωνές που ακούστηκαν όταν μια γυναίκα λιποθύμησε σχεδόν δίπλα μου από την πείνα. Βρέθηκα σε συναισθηματική σύγχυση να δώσω το ψωμί μου στην γυναίκα ή να το κρατήσω για τον εαυτό μου; Τελικά το αποφάσισα και της το έδωσα . Εκείνη συνήλθε και με ευχαρίστησε . Τώρα θα προσπαθήσω να πνίξω την πείνα μου πέφτοντας σε έναν λυτρωτικό ύπνο

Καληνύχτα